पणजीः उत्तराखंडांतल्या हलदिवानी नैनिताल हांगा 14 तें 15 एप्रील मजगतीं जावपी राष्ट्रीय बॉडी बिल्डिंग सर्त आनी 12 वे फेडरेशन कप सर्तींत वांटो घेवपा खातीर गोंय बॉडी बिल्डिंग आनी फिटनेस असोसिएशनान 15 जाणांच्या गोंय पंगडाची निवड केल्या. भारतीय बॉडी बिल्डर्स फेडरेशनाच्या पालवान उत्तराखंड बॉडी बिल्डिंग असोसिएशनान ही सर्त आयोजीत केल्या. गोंय खेळां प्राधिकरणान गोंय पंगडाक जाय ती सगळी मजत केल्या.
 गोयच्या बॉडी बिल्डिंग अॅथेलीट पंगडांत अमीत नांबियार, हमीद मोहम्मद सय्यद, आर्यन आचार्य, श्रीकांत हजारे, अनूप वेर्णेकार, संकेश देसाय, रवी कुमार, विनय शेट्टी आनी नितीन रायकार हांचो आसपाव आसा.
 मेन्स स्पोर्ट फिजिक पंगडांत मॅक्सन कार्दोज, सोहिल सोमनाथ मांद्रेकार, आदित्य भोसले, हेमंत गावडे, विनय नारायण सुतार हांचो आसपाव आसा. गोंयच्या पंगडा वांगडा खेळां प्राधिकरणाचो कोच म्हणून रामकृष्ण नायक आसतलो. योगराज कामत गोंय पंगडाचें फुडारपण करतोलो. गोंय बॉडी बिल्डिंग असोसिएशनाचे पदाधिकारी प्रभव नायक, प्रदीप नायक, महेश रिवणकार, नीलेश नायक, दामोदर नायक, प्रशांत भांगी, ब्रूस काद्रूस, अमजद सय्यद, शेख मिर्झा, विश्वास गुरव, खुशाली विर्डीकार, संजय रायकार आनी गोविंद लोटलीकार हांणी पंगडा वांगडा आदलो मुख्यमंत्री आनी मडगांवचो आमदार दिगंबर कामत हांची भेट घेतली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 